Cuneiform Tablet Kt 94/k 948 (AKT 6a 60)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma me-er-ú i-dí-a-bi₄-im-ma a-na ša-lim-a-šùr-ma a-na a-i-tim tù-kà-al-ni-a-tí lá-mì-id-ni-a-tí um-ma ša-lim-a-šur-ma 43 ma-na KÙ.BABBAR i-na a-lim{ki} i-na na-ru-qí-a i-na KÙ.BABBAR a-ḫi-e-em i-na pí-i i-sú-rik₁₃ ḫu-bu-ul a-bi-ku-nu áš-qúl qá-ta-tum a-na-ku KÙ.BABBAR ù ṣí-ba-sú ú ṣí-ba-at ṣí-ib-tim a-šé-e-ku-nu a-na a-ni-tim ú-kà-al-ku-nu ù a-ḫa-ma 8 ma-na KÙ.BABBAR šu-bé-lúm ša-al-ṭí ša i-na ḫa-ḫi-im il₅-qé-ú šu-be-lam₅ we-dí-šu-ma a-šé-e ù ṭup-pì-a ša GÁN-lim a-mar-ma KÙ.BABBAR ma-lá ḫu-bu-ul a-bi-ku-nu ú-ša-qí-lu-ú ù ma-lá KÙ.BABBAR-áp a-bi₄-ku-nu al-qé-ú ú-ra-am a-qá-bi-a-ku-nu-tí a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI lá-qé-ep DUMU a-šùr-ma-lik IGI a-ba-ta-na-nim DUMU a-šur-{d}UTU-ši IGI en-na-nim DUMU am-ri-a